Source: http://www.csmoradea.ro/events/lnbm-etapa-2-2/
Timestamp: 2018-01-24 09:11:30+00:00

Document:
CSM CSU Oradea a susținut primul meci oficial pe teren propriu în sezonul competițional 2015/16. Roș-albaștrii au primit replica lui BC Timișoara, partida contând pentru etapa a 2-a din sezonul regulat al Ligii Naționale de baschet masculin. Rezultatul final a fost de 89-60 în favoarea bihorenilor.
CSM-ul a început confruntarea cu Franklin, Mandache, Barnette, Lucic și Nuhanovic. Oradea obține prima posesie, iar Uros Lucic aduce primele trei puncte ale partidei. Vizitatorii răspund din interiorul semicercului după care ambele protagoniste au dificultăți fie la finalizare, fie la creație. Franklin aduce a 2-a reușită de la distanță pentru CSM. Timișoara trece în avantaj după reușitele lui Smith. Cristian Achim operează primele modificări în efectivul gazdelor, Markovic și Țîbîrnă fiind trimiși în teren în locul lui Mandache și Nuhanovic. Pivotul nou intrat al CSM-ului împarte patru aruncări libere, după care Markovic aduce Oradea în avantaj. Primul sfert se termină cu scorul de 15-13 în favoarea gazdelor.
Sfertul al 2-lea începe cu Popescu, Markovic, Barnette, Pașca și Țîbîrnă. Primele acțiuni ale ambelor protagoniste rămân fără rezultat pe tabela de marcaj, Țîbîrnă având în continuare dificultăți la linia de pedeapsă. Nemanja Barac își face debutul oficial în fața publicului orădean, însă Țîbîrnă iese la rampă cu un nivel bun de apărare după care înscrie primele sale puncte din acțiune. Markovic punctează din spatele semicercului și îl forțează pe Dragan Petricevic să ceară timp de odihnă, după un parțial de 10-0 în favoarea CSM-ului. Timișoara reușește un coș cu fault în pofida capacului reușit de Barac, dar Pașca răspunde cu o reușită pe final de atac. Cel din urmă a comis primul fault de joc al CSM-ului în minutul 13 al partidei. Barac pornește pe tranziție și îl servește pe Markovic pentru trei puncte, iar Oradea se desprinde la zece puncte. Același Barac îl găsește și pe Popescu liber pe semicerc pentru altre trei puncte. Milencovici răspunde din zero grade. Barac se remarcă și în apărare cu câte un capac și o intercepție. Oradea termină secvența în penalizare, iar Reljic înscrie trei libere din patru executate. Barac înscrie primele sale puncte pe contraatac și stabilește rezultatul la pauză: 38-24.
Sfertul al 3-lea începe cu Franklin, Mandache, Barnette, Lucic și Nuhanovic. Primul coș al acestei perioade de joc poartă semnătura lui Mandache, după care Nuhanovic este imprecis la linia de pedeapsă, dar Lucic recuperează ofensiv și aduce alte două puncte pentru Oradea. Jelenic aduce primele puncte pentru Timișoara, de la linia de pedeapsă. Franklin izbutește o intercepție la driblingul fundașului advers și se duce pe contraatac pentru două puncte, după care lansează tranziția pentru reușita lui Barnette ce mărește ecartul la peste 20 puncte. Cel din urmă izbutește intercepția în jumătatea adversă de teren și lasă lingea în coș, forțând un timp de odihnă din partea oaspeților. Barnette continuă să impresioneze la recuperare, iar Oradea culege a 15-a minge sub coșul advers. Țîbîrnă este servit de Markovic pentru un coș cu fault, cu liberă transformată. Gazdele se relaxează și încasează mai multe puncte fără a reușit să arunce la coș. Cristian Achim solicită timp de odihnă, după care îl trimite în teren pe Nemanja Barac. Markovic transformă de la semidistanță, iar Țîbîrnă este trimis din nou la linia de pedeapsă unde este precis pe jumătate. Barac pornește pe tranziție și îl găsește pe Markovic liber în zero grade pentru alte trei puncte. Numărul 7 transformă din nou de pe semicerc din blocajul lui Țîbîrnă. CSM termină sfertul 3 cu Mandache la poziție 1, în condițiile în care Dani Popescu nu a putut continua jocul. După 30 minute de joc, CSM CSU Oradea conducea cu scorul de 63-39, Mandache având ultimul cuvânt.
Același Mandache transformă dn acțiune în debutul sfertului 4, început de Oradea cu Andrei la poziția 1, alături de Markovic, Barac, Pașca și Țîbîrnă. Mandache finalizează după o combinație în viteză cu Țîbîrnă, replica venind de la Smith cu un slam dunk pe contraatac. Oradea revine la formula cu Franklin la poziția 1, iar acesta îl găsește pe barac cu o minge pe care scrie două puncte. Bobe Nicolescu își face debutul oficial în Liga Națională, la scurt timp după ce a debutat și în Cupa României. Țîbîrnă reușește un slam dunk prin evitarea inelului. Finalul partidei nu aduce schimbarea, CSM-ul impunându-se convingător.
Radovan Markovic a totalizat 18 puncte, 3 pase decisive, Bogdan Țîbîrnă a adăugat 13 puncte, 5 recuperări, Andrei Mandache a bifat 9 puncte, 5 recuperări, iar Nemanja Barac a terminat cu 9 puncte, 7 recuperări, 5 pase decisive. Toși jucătorii CSM-ului au jucat și au punctat în această confruntare. În replică, Kentwan Smith a reușit 24 puncte, 5 recuperări, iar Ivan Jelenic a terminat cu 13 puncte pentru Timișoara.
CSM CSU Oradea obține a 2-a victorie stagională. În schimb, BC Timișoara suferă al 2-lea eșec.
CSM CSU Oradea susține primul joc pe teren propriu în noua ediție a Ligii Naționale. Formația bihoreană primește vizita lui BC Timișoara într-un meci contând pentru etapa a 2-a din prima fază a sezonului regulat.
Formația pregătită de Cristian Achim vine după un succes în deplasare, important, cu atât mai mult cu cât el a fost obținut în fieful Stelei CSM EximBank București, o grupare cotată printre favoritele la trofee în actualul sezon competițional. CSM CSU a câștigat în capitală cu scorul de 72-68, la capătul unui meci în care a avut inițiativa aproape în permanență, excepție făcând primele minute de joc efectiv.
Prestația colectivă a roș-albaștrilor a fost extrem de bună, nivelul de apărare fiind la nivel ridicat. Rotația adâncă a avut un rol important, iar contribuția unității a 2-a a făcut ca schimbările între jucători să nu se resimtă în jocul echipei.
În schimb, BC Timișoara se prezintă la Oradea după o serie de neplăceri. Bănățenii s-au despărțit de șase dintre cei mai importanți jucători. Între timp lotul a fost completat cu alți sportivi, astfel încât marele câștig al alb-violeților și implicit al sportului cu mingea la coș din țara noastră constă în faptul că formația din Timișoara a reușit să se regrupeze și să se prezinte la startul campionatului, lucru care la un moment dat părea dificil de realizat.
Echipa antrenată de către Dragan Petricevic a suferit o înfrângere în primul joc din sezonul regulat, scor 53-61, pe teren propriu, în compania lui CSU Sibiu. Jocul a fost echilibrat, fiind decis pe finalul confruntării și trebuie subliniat că jucătorii Timișoarei nu se antrenaseră prea mult în această formulă. Mai mult, pregătirea fizică a unora dintre ei nu avea cum să fie cea mai bună în condițiile în care câțiva s-au antrenat individual până la venirea, în urmă cu câteva zile, la Timișoara.
Duelurile dintre CSM CSU Oradea și BC Timișoara au fost în mod tradițional atractive și palpitante. De aceasta dată, având suportul propriului public și un moral bun după startul solid de sezon, roș-albaștrii pornesc încrezători în duelul cu formația bănățeană. Lucrurile se pot schimba în timpul jocului dacă bihorenii nu tratează cu maxim de seriozitate această partidă. Calitatea jucătorilor aduși recent de BCT nu poate fi pusă la îndoială, astfel încât meciul se prezintă mai dificil decât ne-am putea imagina bazându-ne exclusiv pe rezultatele obținute de cele două echipe în debutul actualului sezon competițional.
Meciul se desfășoară la Arena Antonio Alexe, în cursul zilei de sâmbătă (10.10), cu începere de la ora 17. Prețul unui bilet este de 10 lei și acesta poate fi achiziționat din rețeaua Eventim sau de pe site-ul eventim.ro.
Partida va fi transmisă în direct la Digi 24 Oradea și DigiSport.
72 Pt. Marcate 53
68 Pt. Primite 61
36 Recuperări 47
10 Rec. Ofensive 14
14 Pase dec. 11
9 Mingi câștigate 4
17 Mingi pierdute 11
18 Faulturi 22
48.00% 2 pt% 33%
37.00% 3 pt% 17%
79.00% 1 pt% 78%
N. Barac (16) Eficiență K. Smith (18)
Barac & Mandache (12) Puncte K. Smith (14)
S. Barnette (9) Recuperări K. Smith (9)
W. Franklin (6) Pase decisive C. Petrișor (3)
U. Lucic (34:19) Minute K. Smith (34:35)
Energia Târgu-Jiu vs BC Timișoara 65-59
BC Timișoara vs Energia Târgu-Jiu 63-70
BC Timișoara vs CSU Sibiu 53-61
Ambele echipe au evoluat în formulă completă în precedentul meci și nu s-a consemnat nicio accidentare în timpul respectivelor jocuri.
Va fi cel de-al 26-lea meci direct între CSM CSU Oradea și BC Timișoara. Primul s-a consemnat în urmă cu aproape zece ani, pe 29 octombrie 2005. Atunci, bihorenii s-au impus, pe teren propriu, scor 93-74.
Scorul general al duelurilor directe, potrivit site-ului totalbaschet.ro, este favorabil Timișoarei cu 14-11.
Oradea a câștigat ultimele șase confruntări directe, incluzând trei la Arena Antonio Alexe. În sezonul 2014/15, s-au consemnat următoarele rezultate: 91-66 la Oradea, respectiv 88-72 la Timișoara.
Ultimul succes al Timișoarei datează din februarie 2013, scor 63-56.
Scorul general al confruntărilor directe la Oradea este favorabil gazdelor cu 7-6.

References: CSM 
 CSM 

CSM 

CSM 
 CSM 
 CSM 
 CSM 
 CSM